**Ogres novada pašvaldības saistošo noteikumu Nr.31/2023 “Par sadzīves atkritumu apsaimniekošanu Ogres novadā” paskaidrojuma raksts**

|  |  |
| --- | --- |
| **Paskaidrojuma raksta sadaļas** | Norādāmā informācija |
| 1. Mērķis un nepieciešamības pamatojums | Atbilstoši Administratīvo teritoriju un apdzīvoto vietu likuma pielikuma “Administratīvās teritorijas, to administratīvie centri un teritoriālā iedalījuma vienības” 28. punktam pēc Latvijas Republikas administratīvi teritoriālās reformas Lielvārdes novads, Ķeguma novads, Ikšķiles novads un ietilpst Ogres novada administratīvajā teritorijā.  Saskaņā ar Administratīvo teritoriju un apdzīvoto vietu likuma Pārejas noteikumu 17. punktu 2021. gada pašvaldību vēlēšanās ievēlētā novada dome izvērtē bijušo novadu veidojošo bijušo pašvaldību pieņemtos saistošos noteikumus un pieņem jaunus novada saistošos noteikumus.  Saskaņā ar Atkritumu apsaimniekošanas valsts plānu (turpmāk – Plāns) 2021.- 2028. gadam, materiālus atkārtoti ir jāizmanto un tos pēc iespējas mazāk ir jāapglabā atkritumu poligonos.  Atkritumu apsaimniekošanas likuma 8. panta pirmās daļas 3. punkts nosaka, ka pašvaldība savā administratīvajā teritorijā atbilstoši pašvaldības saistošajiem noteikumiem par sadzīves atkritumu apsaimniekošanu, ievērojot atkritumu apsaimniekošanas valsts plānu un reģionālos plānus, organizē atkritumu apsaimniekošanu.  Saistošo noteikumu izdošanas mērķis ir noteikt vienotu kārtību, kādā Ogres novada pašvaldības administratīvajā teritorijā tiek organizēta atkritumu apsaimniekošana.  Pašvaldību likuma 4. panta pirmā daļa nosaka pašvaldības autonomās funkcijas, tai skaitā, 1. punktā paredzot, ka pašvaldības pienākums ir organizēt iedzīvotājiem ūdenssaimniecības, siltumapgādes un sadzīves atkritumu apsaimniekošanas pakalpojumus neatkarīgi no tā, kā īpašumā atrodas dzīvojamais fonds.  Saskaņā ar Pašvaldību likuma 4. panta trešo daļu autonomo funkciju izpildi atbilstoši savai kompetencei organizē un par to atbild pašvaldība.  Pašvaldībai, izdodot saistošos noteikumus, nepieciešams nodrošināt novada iedzīvotājiem saimnieciski izdevīgāko pakalpojumu, pietuvinot to faktiskajām izmaksām, kas saistītas ar konkrētas apdzīvotas vietas apkalpošanu (piemēram, poligona tuvums, apdzīvotas vietas atrašanās vieta, iedzīvotāju blīvums uc.). Minētais īstenojams, nodrošinot iespēju vairākiem atkritumu apsaimniekotājiem konkurēt par sadzīves atkritumu apsaimniekošanas pakalpojuma sniegšanu vairākās zonās vienas pašvaldības ietvaros. Pastāvot šādam regulējumam nekvalitatīva vai noslēgtajam līgumam neatbilstoša pakalpojuma sniegšanas gadījumā atkritumu apsaimniekotājs zaudētu iespēju sniegt pakalpojumu attiecīgajā apkalpošanas zonā, kurā apsaimniekošanas tiesības iegūtu citā apsaimniekošanas zonā strādājošais apsaimniekotājs. |
|  | Nosacījumi par pašvaldības teritorijas sadalīšanu atkritumu apsaimniekošanas zonās veicinās sadzīves atkritumu apsaimniekošanas tirgus izaugsmi un attīstību. Atkritumu apsaimniekošanas zonas noteiktas, ņemot vērā iedzīvotāju blīvumu Pašvaldības administratīvajā teritorijā esošajās pilsētās un pagastos, sadalot Pašvaldības administratīvo teritoriju četrās atkritumu apsaimniekošanas zonās, kas noteiktas saistošo noteikumu 6. punktā, atbilstoši Administratīvo teritoriju un apdzīvoto vietu likumā noteiktajam teritoriālo vienību iedalījumam.  Saistošo noteikumu 18.4. apakšpunktā minētais īslaicīgais periods uzskatāms 2h. Noteikumos minēto kokmateriālu atļautā sadedzināšana divu stundu laikā ir samērīga piesardzības ievērošana, jo darbība tiek veikta salīdzinoši īsā periodā attiecībā pret diennakts 24 stundu periodu. Tādejādi tiek nodrošināts, ka 18.4. apakšpunktā minēto bioloģisko atkritumu dedzināšana neradīs draudus cilvēku dzīvībai, veselībai, videi, trešo personu mantai, nodrošinās ugunsdrošības prasību ievērošanu. Pašvaldība paredz, ka ņemot vērā faktiskos laikapstākļus un ugunsdrošības piesardzības pasākumus valstī, tā var izsludināt konkrētu 18.4. apakšpunktā minēto atkritumu dedzināšanas periodu laika posmā no kārtējā gada 1.oktobra līdz nākamā gada 31.martam, par ko Pašvaldības iedzīvotāji tiks informēti, informāciju iepriekš publicējot Pašvaldības oficiālajā tīmekļa vietnē un informatīvajā izdevumā “Savietis”.  Saistošo noteikumu 19.2. apakšpunktā minētā sezona ir laikposms gadā (gada daļa, gadalaiks u. tml.), kam raksturīga noteiktu dabas apstākļu pastāvēšana, nosakot divas sezonas gadā – ziemas un vasaras. Šo noteikumu izpratnē paredzot, ka ziemas sezona sākas 1. novembrī un beidzas nākamā gada 30. martā, savukārt vasaras sezona sākas 1. aprīlī un beidzas tā paša gada 31. oktobrī.  Lai sekmētu sadzīves atkritumu dalītās savākšanas sistēmas attīstību, iedzīvotāju informētību un izglītošanu par sadzīves atkritumu apsaimniekošanu, īpaši par sadzīves atkritumu dalītu savākšanu, Pašvaldība saistošo noteikumu 28.13. apakšpunktā noteiktajā kārtībā ne retāk kā reizi sešos mēnešos Pašvaldības oficiālajā tīmekļa vietnē un informatīvajā izdevumā “Savietis” publicē atkritumu apsaimniekotāja sagatavotu informāciju par sadzīves atkritumu apsaimniekošanu un dalītu savākšanu. |
| 2. Fiskālā ietekme uz pašvaldības budžetu | Saistošo noteikumu īstenošanas fiskālā ietekme uz pašvaldības budžetu ieņēmumu daļu nav paredzēta.  Saistošo noteikumu īstenošana neparedz arī citu ietekmi uz citām pozīcijām budžeta ieņēmumu vai izdevumu daļā.  Saistošo noteikumu īstenošana neietekmēs Pašvaldībai pieejamos resursus, jo nav nepieciešama jaunu institūciju vai darba vietu izveide vai esošo institūciju kompetences paplašināšana, lai nodrošinātu saistošo noteikumu izpildi. |
| 3. Sociālā ietekme, ietekme uz vidi, iedzīvotāju veselību, uzņēmējdarbības vidi pašvaldības teritorijā, kā arī plānotā regulējuma ietekme uz konkurenci | 3.1. Sociālā ietekme – saistošo noteikumu īstenošana paredz tiešu ietekmi uz cilvēku dzīvesveidu, kultūru, labsajūtu kā arī sabiedrību kopumā, jo piedaloties organizētā atkritumu apsaimniekošanā pozitīvi ietekmēs sabiedrisko domu, ka tiek darīts kopējam labumam. Ietekmi uz konkrētām sabiedrības grupām noteikumi neparedz.  3.2. Ietekme uz vidi – saistošo noteikumu īstenošana nodrošinās iedzīvotājiem iespēju dzīvot tīrākā un sakārtotākā vidē, mazinās atkritumu ietekmi uz vidi teritoriāli lokālā līmenī, nodrošinās atkritumu apglabāšanu cilvēku veselībai un videi drošākā veidā, veicinās bioloģisko daudzveidību, augsnes, zemes dzīļu, ūdens, gaisa kvalitāti, mazinās ietekmi uz klimatu, ainavu, kultūras un dabas mantojumu. |
|  | 3.3. Ietekme uz iedzīvotāju veselību – tiešas ietekmes nav.  3.4. Ietekme uz uzņēmējdarbības vidi pašvaldības teritorijā – saistošie noteikumi neparedz tiešu ietekmi uz uzņēmējdarbības vidi pašvaldības teritorijā, neierobežo uzņēmējdarbības aktivitātes un ir saistoši visām fiziskajām un juridiskajām personām pašvaldības teritorijā.  3.5. Ietekme uz konkurenci – saistošo noteikumu īstenošana tiešā veidā neietekmē tirgus dalībnieku skaitu un pakalpojuma pieejamību tirgū. Pašvaldība normatīvajos aktos noteiktajā kārtībā izvēlas pakalpojuma sniedzēju – atkritumu apsaimniekotāju, kurš veic sadzīves atkritumu savākšanu, pārvadāšanu, pārkraušanu, šķirošanu un uzglabāšanu sadzīves atkritumu apsaimniekošanas zonā, tādējādi veicinot tirgus dalībnieku iespējas konkurēt. |
| 4. Ietekme uz administratīvajām procedūrām un to izmaksām | 4.1. Saistošo noteikumu piemērošanas jautājumos personas var vērsties Ogres novada pašvaldībā vai pagastu pārvaldēs personīgi vai rakstot uz elektronisko adresi ogredome@ogresnovads.lv.  4.2. Klients (nekustamā īpašuma objekta īpašnieks, atkritumu radītājs vai valdītājs) slēdz līgumu par katrā nekustamajā īpašumā radīto sadzīves atkritumu apsaimniekošanu ar Atkritumu apsaimniekotāju, nodrošinot regulāru atkritumu izvešanu, ņemot vērā īpašumā radīto atkritumu daudzumu (apjomu).  Par saistošo noteikumu pārkāpumu tiek piemērots administratīvais sods [Atkritumu apsaimniekošanas likumā](https://likumi.lv/ta/id/221378-atkritumu-apsaimniekosanas-likums) noteiktajā kārtībā.  4.3. Maksa par atkritumu apsaimniekotāja sniegto pakalpojumu par sadzīves atkritumu apsaimniekošanu tiek piemērota pamatojoties uz Ogres novada pašvaldības domes apstiprināto maksu par sadzīves atkritumu apsaimniekošanu un Sabiedrisko pakalpojumu regulēšanas komisijas apstiprināto tarifu par sadzīves atkritumu apglabāšanu atkritumu poligonos. |
| 5. Ietekme uz pašvaldības funkcijām un cilvēkresursiem | 5.1. Saistošie noteikumi izstrādāti, lai īstenotu pašvaldības autonomo funkciju, kas uzliek pienākumu organizēt iedzīvotājiem sadzīves atkritumu apsaimniekošanas pakalpojumus ([Pašvaldību likuma](https://likumi.lv/ta/id/336956-pasvaldibu-likums) [4.](https://likumi.lv/ta/id/336956-pasvaldibu-likums#p4) panta pirmās daļas 1. punkts).  5.2. Saistošo noteikumu īstenošana neietekmēs Pašvaldībai pieejamos cilvēkresursus, jo nav nepieciešama jaunu institūciju vai darba vietu izveide. |
| 6. Informācija par izpildes nodrošināšanu | Nav paredzēta jaunu institūciju izveide vai esošo likvidācija, reorganizācija. Izpildei nepieciešami resursi tiek paredzēti Pašvaldības budžeta ietvaros. |
| 7. Prasību un izmaksu samērīgums pret ieguvumiem, ko sniedz mērķa sasniegšana | Saistošie noteikumi ir piemēroti iecerētā mērķa sasniegšanas nodrošināšanai un paredz tikai to, kas vajadzīgs minētā mērķa sasniegšanai – pašvaldības autonomās funkcijas izpildei. Mērķa sasniegšanai noteiktas samērīgas prasības atkritumu apsaimniekošanai. |
| 8. Izstrādes gaitā veiktās konsultācijas ar privātpersonām un institūcijām | Saņemts priekšlikums, ka Saistošo noteikumus nepieciešams papildināt, paredzot arī juridiskām personām tiesības kompostēt bioloģisku noārdāmos atkritumus – minētais priekšlikums ņemts vērā, precizēts Saistošo noteikumu 13. punkts.  Saņemts priekšlikums, ka Saistošo noteikumos jāparedz, ka drīkst dedzināt sausos zarus ar lapām – priekšlikums nav ņemts vērā, jo atbilstoši Atkritumu apsaimniekošanas likumam, lapas ir bioloģiskie atkritumi un tos dedzināt nedrīkst.  Saņemts jautājums, kādam jābūt kokmateriāla mitruma līmenim. Atbildot uz šo jautājumu, nav vadlīnijas vai tiesību akti, kas noteiktu, kādam tam jābūt.  Saņemts jautājums, kāpēc nevar dedzināt niedres. Atbilstoši Atkritumu apsaimniekošanas likumam, niedres neklasificējas kā atkritumi, līdz ar to, tās netiek regulētas šajos Saistošajos noteikumos.  Saņemts priekšlikums precizēt Saistošo noteikumu, paredzot iespēju vairākiem nekustamajiem īpašumiem, izmantot kopēju sadzīves atkritumu konteineru. Priekšlikums nav ņemts vērā, jo Saistošo noteikumu mērķis ir efektīva atkritumu apsaimniekošana, neradot pārpildītus konteinerus.  Saņemts priekšlikums sniegt skaidrojumu par Saistošajos noteikumos iekļauto regulējumu attiecibā uz punktu, kas noteic biežumu, kādā jāizved sadzīves atkritumi apdzīvotās lauku viensētās. Saistošo noteikumu apakšpunkts, kas noteica, ka apdzīvotās lauku viensētās jāizved sadzīves atkritumi 6 (sešas) reizes gadā ir svītrots.  Saņemts priekšlikums precizēt Saistošo noteikumu regulējumu attiecībā uz gadījumiem, kad var neslēgt līgumu ar atkritumu apsaimniekotāju par sadzīves atkritumu apsaimniekošanu, proti, precizēt attiecīgajā redakcijā ietverto terminu “ēka”. Priekšlikums ņemts vērā, Saistošo noteikumu 23.2 .apakšpunktā termina “ēka” vietā tiek lietots termins “apdzīvota ēka”. |

Domes priekšsēdētājs E. Helmanis